R

A R (erre) ye a decinovena letra de l'alfabeto aragonés y quincena consonant. Ye tamién una letra de l'alfabeto latino. Representa o fonema vibrant alveolar simple entre vocals, pero dezaga de consonant representa o fonema vibrant alveolar multiple.

 Historia 
Se corresponde con a letra R de l'alfabeto latino u romano, que proviene d'o griego rho, apareixida dende o signo fenicio rosas, que significaba cabeza. A r minuscla procede d'a r redonda d'a escritura carolinchia.
 Hieroglifico   (Fonograma R)Brockhaus and Efron Encyclopedic Dictionary Escritura hieratica  (Fonograma R) Proto-Semitico  R Fenicio  R Griego  Rho Etrusco  R Latino  R Cursiva moderna  R r  50pxImachen:Proto-semiticR-01.pngImachen:PhoenicianR-01.png84px44px44pxx60px

En aragonés
Representa en aragonés o fonema alveolar vibrant simple sonoro /ɾ/: Ortografía de l'aragonés. AAL
 En posición intervocalica: orella ([o'ɾeʎa]), mosicaire ([mosi'kajɾe]), baruca ([ba'ɾuka]), allora ([a'ʎoɾa]), derivar ([deɾi'βaɾ]), historia ([is'toɾja]), fatera ([fa'teɾa]).
 Debant u dezaga de consonant: barfulaire ([baɾfu'lajɾe]), alufrar ([alu'fɾaɾ]), crepa (['kɾepa]), enfornar ([eɱfoɾ'naɾ]), portiello ([poɾ'tjeʎo]), gabardera ([gaβaɾ'ðeɾa]), gorga (['goɾɣa]).
 En a variant de l'articlo ro, ra, ros, ras, ya que tien un contexto postvocalico: Ye rematato ro día, cayeba ra uambra, tresbatiba ras claus, replegó ros anayons, ta ro cambo, de ra fuent.

Bellas vegadas a <r> intervocalica puet no pronunciar-se en a parla informal, manimenos sí se mantiene en a escritura: quiere ([’kjeɾe] u ([‘kje]), encara ([en’kaɾa] u [en’ka]), pareix ([pa’ɾei̯ʃ] u [pa’iʃ]), etc.

Representa o fonema vibrant alveolar multiple /r/ en posición inicial de parola y dezaga d'as consonants <l>, <n> y 
: rai ([raj]), redir ([re'ðiɾ]), ringlera ([riŋ'gleɾa]), rodeta ([ro'ðeta]), rustir ([rus'tiɾ]), alredor ([alre'ðoɾ]), enronar ([enro'naɾ]), israelina ([israe'lina]). En posición intervocalica iste soniu ye representau por o digrafo <rr>: agüerro ([a'ɣwero]), escarrar ([eska'raɾ]), correu (['korew]), encarranyar ([eŋkara'ɲar]), ferraina ([fe'rajna]), esbarrar ([ezβa'raɾ]), altorribagorzano ([altoriβaɣor'θano]), papirroi ([pa'piroj]), zorrera ([θo'reɾa]), fierro (['fjero]).

En posición final absoluta s'escribe <r>, y puet pronunciar-se [ɾ] u no pas [Ø]: fabolar ([faβo'laɾ] u [faβo'la]), pastor ([pas'toɾ] u [pas'to]), ulor ([u'loɾ] u [u'lo]), ruixar ([ruj'ʃaɾ] u [ruj'ʃa]), bater ([ba'teɾ] u [ba'te]), bullir ([bu'ʎjɾ] u [bu'ʎi]), fer ([feɾ] u [fe]), millor ([mi'ʎoɾ] u [mi'ʎo]), muyir ([mu'yjɾ] u [mu'yi]), quefer ([ke'feɾ] u [ke'fe]). Iste fonema en posición final ye mudo en ansotano, chistabín y ribagorzano, manimenos ye latent y reapareix en derivaus: pastorada ([pasto'ɾaða]), uloreta ([ulo'ɾeta]), aqueferau ([ake'feɾaw]).

En infinitivos seguius de cliticos, no gosa pronunciar-se a <r> final en a mayoría de parlas: fer-lo (['felo]), chirar-las ([tʃi'ɾalas]), pillar-ne ([pi'ʎane]), besar-te ([be'sate]), ir-se-ne (['isene]). Igualment no se gosa pronunciar cuan se troba debant de 
 en posición final: enganyapastors ([eŋgaɲapas’tos]), mullers ([mu’ʎes]), calors ([ka’los]), quiers ([’kjes]), abetars ([aβe’tas]), corders ([koɾ’ðes]).

 Referencias 

 Vinclos externos 

Categoría:Alfabeto aragonés
Categoría:Alfabeto latino